EkBass/fiwiki-20250220-pages-articles huggingface dataset:
Sevastopolin piiritys (1941–1942)

Sevastopolin piiritys käytiin toisen maailmansodan aikana 30. lokakuuta 1941 – 4. heinäkuuta 1942 Saksan ja Neuvostoliiton joukkojen välillä Krimin niemimaalla Sevastopolin satamakaupungin ympäristössä. Sevastopol kesti akselivaltojen piiritystä 250 päivän ajan, vaikka saksalaiset tulittivat kaupunkia ankarasti käyttäen raskasta tykistöään (200–800 mm), joihin kuului muun muassa raskaita 600 mm ”Karl”-mörssäreitä sekä 800 mm rautatietykki ”Gustav”. Saksalaisten lisäksi piiritykseen osallistui romanialaisia joukkoja. Piirityksen päättyessä johtavat upseerit kuljetettiin turvaan. Saksalaiset ilmoittivat saaneensa vangiksi yli 90 000 puna-armeijan sotilasta. == Lähteet == == Aiheesta muualla == Luokka:Toisen maailmansodan itärintaman taistelut Luokka:Krim toisessa maailmansodassa Luokka:Sevastopolin historia Luokka:Piiritykset Luokka:Vuoden 1941 sotahistoria Luokka:Vuoden 1942 sotahistoria Luokka:Italia toisessa maailmansodassa Luokka:Italian taistelut Luokka:Romanian taistelut Luokka:Bulgarian historia
Siukola

Siukola on suomalainen sukunimi, joka on muun muassa seuraavilla henkilöillä: * Eino Siukola (1894–1918), punakaartin päällikkö Suomen sisällissodassa * Heikki Siukola (s. 1943), oopperalaulaja * Raimo Siukola (1932–2015), pika- aitajuoksija ==Kuvitteelliset henkilöt== * Aarne Siukola, Väinö Linnan romaanin Täällä Pohjantähden alla hahmo.
Kaarlo Kallioniemi

Kaarlo Sakari Kallioniemi (vuoteen 1904 Jahnsson, 12. toukokuuta 1883 – 12. joulukuuta 1953) oli suomalainen pikakirjoittaja, opettaja ja pikakirjoituksen oppikirjojen tekijä. == Elämä ja ura == Kaarlo Sakari Jahnsson syntyi Turussa vuonna 1883. Hänen isänsä oli filosofian tohtori Adolf Waldemar Jahnsson, joka toimi tuolloin Turun ruotsalaisen klassillisen lyseon lehtorina,Zetterberg, s. 28 ja äitinsä Ida Sofia Magdalena Helander. Perheeseen syntyi kahdeksan lasta.Zetterberg, s. 36 Vanhimmasta veljestä Yrjö Jahnssonista tuli taloustieteilijä ja professori ja Alli Kallioniemestä (vuoteen 1905 Jahnsson) kansanedustaja. Toinen veli oli rehtori, opetusneuvos Aarne Kallioniemi. Kaarlo Jahnsson tuli ylioppilaaksi Turun suomalaisesta lyseosta 1901.Zetterberg, s. 391 Vuonna 1904 hän vaihtoi sukunimensä Kallioniemeksi.Kuka kukin oli Hän valmistui filosofian maisteriksi 1907 ja suoritti teologisen erotutkinnon 1908. Kallioniemi toimi Helsingin suomalaisessa tyttökoulussa uskonnon ja historian nuorempana lehtorina 1912–1936 sekä pikakirjoituksen opettajana Suomen liikemiesten kauppaopistossa 1906–1936 ja siitä eriytyneessä kauppakorkeakoulussa 1911–1936. Pikakirjoittajana Kallioniemi toimi valtiopäivillä ja eduskunnassa 1904–1953. Vuodesta 1936 alkaen hän toimi eduskunnan suomenkielisen pikakirjoituskanslian päällikkönä. Kallioniemi oli naimisissa Lyyli Wartiovaaran kanssa vuodesta 1908, ja heille syntyi seitsemän lasta. Heidät on haudattu samaan hautaan Hietaniemen hautausmaalle Helsinkiin. == Pikakirjoitus == Virkatöidensä ohella Kallioniemi toimi muutenkin ahkerasti pikakirjoituksen alalla. Hän oli Suomen pikakirjoittajayhdistyksessä useissa tehtävissä eri vuosina: rahastonhoitajana, opettajana, varapuheenjohtajana sekä vuodet 1937–1946 puheenjohtajana. Pikakirjoituslehden toimittajana hän toimi 1920–1935. Kallioniemi julkaisi useita pikakirjoituskirjoja: sekä oppikirjoja että pikakirjoituksen historiaa käsitteleviä tietokirjoja. Lisäksi hän toimitti Neovius-Nevanlinnan Pikakirjoituksen oppikirjan painoksia tämän kuoleman jälkeen. == Teokset == * Pikakirjoituksen alkeet. Otava, 1926 * Valikoima ehtolyhennyksiä. Otava, 1937 * Neovius-Nevanlinnan pikakirjoitusjärjestelmän kehittyminen. Otava, 1940 * Pikakirjoituksen ehtolyhennysoppi. Otava, 1945 * Pikakirjoitus ja säätyvaltiopäivät. Otava, 1946 == Lähteet == * * === Viitteet === Luokka:Pikakirjoittajat Luokka:Suomalaiset opettajat Luokka:Suomalaiset tietokirjailijat Luokka:Vuonna 1883 syntyneet Luokka:Vuonna 1953 kuolleet
Norsjoki (joki)

Norsjoki (vuodesta 1948 ) on pieni joki Karjalankannaksella Käkisalmen piirissä Leningradin alueella Venäjällä. Joki sijaitsee Suomen Neuvostoliitolle luovuttamalla alueella ja kuului Käkisalmen maalaiskuntaan. Norsjoki kuuluu Vuoksen vesistöön. Joki saa alkunsa Tielammesta () entisen Pyhäjärven kunnan pohjoisosasta, josta se virtaa luoteeseen ja sitten pohjoiseen ja laskee Ostamojärveen Norsjoen kylän luona. Ostamojärvestä vedet laskevat edelleen Puntuksenjokea pitkin Vuoksen pohjoiseen laskuhaaraan. Norsjoen yläjuoksun eri osista on käytetty myös nimiä: Tielamminoja (), Toikanoja, Lankinoja ja Koveronoja. Yläpuustin kylän kohdalla jokeen laskee Leppä- eli Lähdeoja. == Lähteet == Luokka:Luovutettujen alueiden joet Luokka:Leningradin alueen joet Luokka:Käkisalmen maalaiskunta Luokka:Vuoksen alue
Radio Sata

Radio Sata oli turkulainen rock-musiikkiin erikoistunut radioasema, jonka taajuus oli Turussa 105,5 MHz ja Salossa 105,2 MHz. Radio Sadan taajuus oli aluksi 100,1 MHz, mistä oli peräisin kanavan nimi. Radio Sadan ohjelmistoon kuului musiikin ja uutisten lisäksi muun muassa Uutissi Turust, jossa Markku Heikkilä kertoi "uutisia" Turun murteella. Radio Sadan ensimmäiset toimitilat sijaitsivat Kauppatorin laidalla, Aurakadulla, KOP-kolmion kuudennessa kerroksessa. Sieltä radioasema muutti vuonna 1997 korttelin päähän, Aurakadun ja Yliopistonkadun kulmaan. Viimeinen sijainti oli Turun sataman ja Kakolan vankilan lähettyvillä Aurajoen rannalla aivan kevyen liikenteen lautta Förin vieressä. Nykyään Sadan entisissä toimitiloissa sijaitsee Radio City Turun toimitus. == Kohderyhmä == Varsinais-Suomen paikallisradioista Radio Sata oli kuunnelluin 25–44-vuotiaissa. Radiokanavalla oli 52 000 kuuntelijaa viikossa Varsinais-Suomessa. Se tavoitti Turun seutukunnassa joka neljännen 25–44-vuotiaan kuuntelijan ja on kohderyhmänsä markkinajohtaja. Radio Sata oli pitkään tehnyt yhteistyötä paikallisen Turun Klubin kanssa, joka oli yksi kaupungin suurimmista keikkapaikoista. Syksyllä 2009 radio vietti 20-vuotisjuhliaan Klubilla. Musiikin, paikallisuutisten ja ajankohtaisaiheiden lisäksi Radio Sata panosti paikalliseen urheiluun ja yhteistyötä tehtiin niin paikallisten FC Interin, HC TPS:n ja TuTon kuin Raision Loimunkin kanssa. == Omistus == Radio Sata oli alun perin Markku Heikkilän ja Kaija Väisäsen Radionomaiset Oy:n ja ProRadio Oy:n perustama ja omistama paikallisradiokanava, joka myytiin myöhemmin SBS Finlandille. SBS omistaa myös The Voicen radio- ja televisiomediat. 11.6.2012 SBS Finland kertoi laajentavansa juhannuksen jälkeen Radio Cityn kuuluvuutta, jonka vuoksi Radio Sadan nimi muuttui Radio City Turuksi ja lähetykset tehdään jatkossa samalla kaavalla kuin Iskelmän lähetyksiä eli keskitetysti. Valtaosa ohjelmavirrasta tullaan tuottamaan ja lähettämään Helsingistä päin. Aluetoimituksesta tullaan kuitenkin tuottamaan ja lähettämään paikallisuutisia, TPS:n selostettuja jääkiekko-otteluita sekä päivittäistä tunnin mittaista paikallisohjelmaa. Myös paikallismainonta tulee säilymään.http://www.ts.fi/uutiset/kotimaa/356817/Radio+City+laajenee++seurauksena+ytneuvottelut http://www.mediamonitori.fi/index.php/uutiset/radio/1219-radio-city- tampereelle-turkuun-jyvaeskylaeaen-ja-ouluun Sadan lähetykset päättyivät lopullisesti 25.6.2012. Radio City Turku aloitti lähetykset Sadan entisillä taajuuksilla välittömästi lopetuksen jälkeen. == Kirjallisuutta == * == Lähteet == Luokka:Suomalaiset radioasemat Luokka:SBS Discovery Media Luokka:Turun media Luokka:Turun musiikki Luokka:Vuonna 1989 perustetut radioasemat Luokka:Vuonna 2012 lakkautetut radioasemat
Ossi (täsmennyssivu)

Ossi voi tarkoittaa * Ossi, suomalainen miehen etunimi * Ossi, kunta Sardiniassa * ossi, itäsaksalaisen arkikielinen nimitys * Ossi, sukunimenä: ** Jerry Ossi (s. 1969), suomalainen kehonrakentaja
Ostamojärvi

Ostamojärvi (vuodesta 1948 ) on pieni järvi Norsjoen kylähallintoasutuksen alueella Käkisalmen piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella ja kuului Käkisalmen maalaiskuntaan. Ostamojärvi kuuluu Vuoksen vesistöön. Sen pinta on 9 metriä merenpinnan yläpuolella. Järvi laskee Puntuksenjokea () pitkin Vuoksen pohjoiseen laskuhaaraan. Järven itäosaan laskee Norsjoki. Järven etelärannalla on Ostamon kylä ja itärannalla Norsjoen kylä. == Lähteet == Luokka:Käkisalmen maalaiskunta Luokka:Luovutettujen alueiden järvet Luokka:Leningradin alueen järvet Luokka:Vuoksen alue
Wargöns Bruk

Wargöns Bruk eli Wargonin paperitehdas oli ruotsalaiseen Holmen Paper -konserniin kuulunut paperitehdas Vänersborgissa Götajoen rannalla Länsi- Ruotsissa. 13.8.2008 Holmen Paper ilmoitti sulkevansa tehtaan vuoden 2008 joulukuussa ja tehdas suljettiin 16.12.2008. Tuotantoa ei siirretty toisille tehtaille, vaan tehtaan valmistamat tuotteet poistuivat kokonaan Holmen paperin valikoimista. Tehtaalla oli 340 työntekijää. Tehtaan historia alkaa vuodesta 1874. 1900-luvun alussa tehdas oli eräs Pohjois-Euroopan suurimmista metsäteollisuusyrityksistä. Holmen hankki Wargönin tehtaat vuonna 1969. 1970-luvulla tehtaan vanhimmat neljä paperikonetta suljettiin ja paperikone 5 uudistettiin. 1970-luvun alussa Wärtsilä toimitti Wargön tehtaaseen paperinpäällystyskoneen. ==Tehtaan paperikoneet== Tehtaalla oli sulkemisvaiheessa yksi paperikone ja arkittamo. Arkittamon kapasiteetti oli noin 30 000 t vuodessa. Kone Valmistaja Toiminnassa vuosina Viiraosa Viiraleveys Puristinosa Nopeus Kapasiteetti Muuta Paperikone PM1 ? 1xxx-197x ? ? ? ? ? poistettu Paperikone PM2 ? 1xxx-197x ? ? ? ? ? poistettu Paperikone PM3 ? 1xxx-197x ? ? ? ? ? poistettu Paperikone PM4 ? 1xxx-197x ? ? ? ? ? poistettu Paperikone PM5 ? 1960-16.12.2008 (uusittu vuonna 1972, suljettu joulukuussa 2008) ? 4 690 mm ? ? 145 000 t/a, MWC- ja LWC-paperit ? ==Tuotteet== * Holmen Ideal Gloss * Holmen Ideal Matt * Holmen Ideal Volume == Lähteet == ==Aiheesta muualla== * Holmen * Tvåstads Tidnings artikkeli (ruotsiksi) Luokka:Ruotsalaiset paperinvalmistajat
Ossi (kunta)

Ossi on kunta Italiassa Sardinian saarella Sassarin maakunnassa. Kunnassa on arviolta 5 865 asukasta (vuonna 2015) ja sen pinta-ala on 30,1 neliökilometriä. Se sijaitsee noin 170 km Cagliarista luoteeseen ja kuusi kilometriä Sassarista kaakkoon. Sen rajanaapureita ovat Cargeghe, Florinas, Ittiri, Muros, Sassari, Tissi ja Usini. == Lähteet == == Aiheesta muualla == * Kaupungin internetsivut Luokka:Sassarin maakunnan kunnat
Ayumi Tanimoto

Ayumi Tanimoto (, s. 4. elokuuta 1981 Anjō, Japani) on japanilainen judoka, kaksinkertainen olympiavoittaja. Hän on saavuttanut kaikki kansainväliset menestyksensä alle 63 kg:n sarjassa. Tanimoto sijoittui vuonna 2000 hopealle alle 20-vuotiaiden MM-kilpailuissa Nabeulissa. Hän oli lisäksi toinen Budapestin maailmancup-kilpailussa. Vuonna 2001 hän voitti Japanin ja Aasian mestaruudet sekä Fukuokan kansainvälisen turnauksen. Münchenin MM-kilpailuissa hän saavutti pronssia. Maailmancupin kilpailuissa hän sijoittui toiseksi Sevillassa ja kolmanneksi Münchenissä. Tanimoto saavutti vuonna 2002 kultaa sekä Aasian kisoissa Busanissa että joukkue-MM-kilpailuissa Baselissa. Lisäksi hän voitti jälleen Fukuokan turnauksen. Seuraavana vuonna hän oli toinen Hampurin maailmancup-kisassa. Toukokuussa 2004 Tanimoto voitti Aasian mestaruuden Almatyssa kukistettuaan loppuottelussa Etelä-Korean Bok-Hee Leen. Elokuussa hän voitti kultaa Ateenan olympialaisissa voitettuaan finaalissa Itävallan Claudia Heillin. Tanimoto sijoittui toiseksi Kairon MM-kilpailuissa 2005 hävittyään loppuottelun Ranskan Lucie Decosse'lle. Hampurin maailmancup- kilpailussa hän oli 2005 toinen ja voitti kilpailun seuraavana vuonna. 2006 hän voitti lisäksi Japanin mestaruuden sekä saavutti pronssia niin Aasian kisoissa kuin joukkue-MM-kilpailuissakin. Tanimoto saavutti pronssia Rio de Janeiron MM-kilpailuissa 2007. Lisäksi hän voitti Japanin mestaruuden ja sijoittui Pariisin maailmancupissa kolmanneksi. Pekingin olympialaisissa 2008 hän saavutti toisen peräkkäisen olympiakultansa kukistettuaan loppuottelussa Lucie Decossen. Saman vuoden lokakuussa hän voitti joukkuemaailmanmestaruuden Tokiossa. Helmikuussa 2009 hän voitti Prahan maailmancup-kilpailun. == Lähteet == *Profiili JudoInside.com-sivustolla Luokka:Japanilaiset judokat Luokka:Japanilaiset olympiavoittajat Luokka:Vuonna 1981 syntyneet Luokka:Elävät henkilöt
Prullans

Prullans on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 21,2 neliökilometriä ja asukkaita siellä on 208 (2016). Väestötiheys on noin 9,8 as./km². Prullansin naapurikunnat ovat Lles de Cerdanya luoteessa, Montellà i Martinet lounaassa ja Bellver de Cerdanya idässä. == Asutuskeskukset == Prullansin asutuskeskukset ja niiden väkiluvut vuonna 2007: Nimi Väkiluku Ambret 6 Ardòvol 14 La Bastida 3 La Clota 5 Narvils 4 Orèn 5 Prullans 203 La Serra 4 Sotanut 2 El Tarter 0 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Lleidan kunnat
Nenälasit

Nenälasit eli pinnelasit ovat silmälasimalli, jossa laseja eivät kannattele sangat, vaan ne nipistetään kiinni nenänvarteen puristamalla nenätukea. Tästä juontuu lasien ranskankielinen nimitys pince-nez (pince ’nipistää’, nez ’nenä’), josta on lainautunut suomeenkin lasimallin nykyisin vanhahtava nimi pensnee. Nenälaseja oli Euroopassa ollut käytössä 1400-luvulta, mutta muotiin ne tulivat 1800-luvun puolivälissä ja olivat suosituimmillaan niin sanotun uuden imperialismin aikana 1880-luvulta 1900-luvun alkuun. Laseja pitivät niin miehet kuin naisetkin. Niiden pitkäaikainen käyttö oli usein epämukavaa, mikäli nenätuen koko ei ollut täydellinen, ja muodinmukaista oli pujottaa nenälasit roikkumaan kaulasta narun varassa tai pitää laseja povitaskussa napinläpeen sidottuna, kun niitä ei tarvinnut. Noina vuosikymmeninä kasvaneet jatkoivat nenälasien käyttämistä vielä myöhemminkin, ja 1930-luvulta eteenpäin pinnelaseja alettiinkin pitää ”vanhusten laseina” ja ne samaistettiin konservatismiin, menneen ajan arvoihin ja kuriin. Nenälasit eivät sittemmin ole kokeneet uutta renessanssia, ja nykyisin niiden käyttäjät ovat harvassa. Populaarikulttuurin tunnetuin aisattomia laseja käyttävä henkilö lienee sarjakuvahahmo Roope Ankka. Lisäksi pinnelasit saivat pienimuotoista näkyvyyttä Matrix-tieteiselokuvan myötä vuonna 1999. Elokuvassa Laurence Fishburnen esittämä Morpheus käyttää heijastavia nenälaseja. == Aiheesta muualla == Luokka:Silmälasit
Giulia Quintavalle

Giulia Quintavalle (s. 6. maaliskuuta 1983 Livorno) on italialainen judoka, lajin olympiavoittaja. Quintavalle voitti Italian mestaruuden alle 63 kg:n sarjassa vuosina 2004, 2005 ja 2006. Vuonna 2005 hän sijoittui lisäksi viidenneksi Rotterdamin EM-kilpailuissa sekä pronssille Välimeren kisoissa Almeriassa. Seuraavana vuonna hän oli kolmas sotilaiden MM-kilpailuissa Vinkovcissa. Quintavalle on kilpaillut alle 57 kg:n sarjassa vuodesta 2007, jolloin hän sijoittui toiseksi maailmancup-kilpailussa Moskovassa. Rio de Janeiron MM-kilpailuissa hän oli viides. Keväällä 2008 Quintavalle sijoittui viidenneksi Lissabonin EM-kilpailuissa ja toiseksi Rooman maailmancupissa. Pekingin olympialaisissa hän voitti kultamitalin kukistettuaan loppuottelussa Alankomaiden Deborah Gravenstijnin. Quintavalle oli vuonna 2009 kolmas Abu Dhabin GP-kilpailussa. Vuonna 2010 hän sijoittui kolmanneksi Varsovan maailmancupissa ja toiseksi Abu Dhabin GP:ssä. Wienin EM-kilpailuissa hän oli viides ja kuului joukkuekilpailun kultaa voittaneeseen Italian joukkueeseen. Vuonna 2011 hän sijoittui kolmanneksi Düsseldorfin GP-kilpailussa, viidenneksi Istanbulin EM-kilpailuissa sekä voitti Lissabonin ja Rooman maailmancup- kilpailut ja Abu Dhabin Grand Prix -kisan. Lontoon olympialaisissa 2012 hän sijoittui viidenneksi. Quintavalle sijoittui Astanan GP-kilpailussa kolmanneksi 2014. Hän sai joukkuekilpailussa pronssia Bakun Euroopan kisoissa 2015. == Lähteet == *Profiili JudoInside.com-sivustolla === Viitteet === Luokka:Italialaiset judokat Luokka:Italialaiset olympiavoittajat Luokka:Vuonna 1983 syntyneet Luokka:Elävät henkilöt
Montellà i Martinet

Montellà i Martinet on kunta Espanjassa. Se sijaitsee Katalonian itsehallintoalueella Lleidan maakunnassa Baixa Cerdanyan comarcassa. Kunnan pinta-ala on 55 neliökilometriä, ja asukkaita siellä on 547 (2016). Väestötiheys on noin 10 as./km². Montellà i Martinetin naapurikunnat ovat pohjoisessa Lles de Cerdanya, koillisessa Prullans ja idässä Bellver de Cerdanya. Etelässä kunta rajautuu Berguedàn ja Alt Urgellin comarcoihin, joista Alt Urgellin comarcaan se rajautuu myös lännessä. Kunnan alueella virtaa Segrejoki. Kunnan alueella sijaitsevia nähtävyyksiä ovat muun muassa kirkot Església de Sant Genís de Montellà, Església de Sant Martí de Víllec ja Santuari de Santa Maria de Bastanist. == Asutuskeskukset == left|thumb|250px|Kirkko ja hautausmaa Estanan kylässä Montellà i Martinetissa. Montellà i Martinetin asutuskeskukset ja niiden väkiluvut vuonna 2007:Lähde: Nimi Väkiluku Béixec 6 Estana 30 Martinet 447 Montellà 106 Víllec 8 == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Lleidan kunnat
Niki Palli

Nikita ”Niki” Palli (, 28\. toukokuuta 1987 Moldova, Neuvostoliitto) on israelilainen korkeushyppääjä. Palli muutti perheensä mukana 8-vuotiaana Israeliin. Maan kansalaisuuden hän sai vuonna 2005\. Samana vuonna hän voitti Israelin mestaruuden parantaen omaa ennätystään 209 senttimetristä 225:een. Kaunasin nuorten EM-kilpailuissa hän voitti pronssia tuloksella 219European Junior Championships (Men) . Vuoden 2006 Göteborgin EM-kisoissa Palli hyppäsi kuudenneksi tuloksella 227 ja voitti samana vuonna hopeaa Pekingin nuorten maailmanmestaruuskilpailuissa tuloksella 229. Pekingin olympialaisissa Palli hyppäsi karsintakilpailussa tuloksen 220 eikä päässyt loppukilpailuun. Hänen ennätyksensä on 230, jolla hän on kautta aikojen toiseksi paras israelilainen korkeushyppääjä; hänen edellään on Konstantin Matusevich, jonka ennätys on 236. == Lähteet == Luokka:Israelilaiset korkeushyppääjät Luokka:Vuonna 1987 syntyneet Luokka:Elävät henkilöt
Silmälappu

Silmälappu on litteä, esimerkiksi huovasta, muovista tai nahasta valmistettu kappale, jonka tarkoitus on peittää silmä. Lappu on epätasaisen soikion tai pyöristetyn kolmion muotoinen ja kiinnitetään paikoilleen joko liimalla, narulla tai teipillä, nykyisin useimmiten kuminauhalla. Silmälappua voidaan käyttää: #kosmeettisista syistä (yksisilmäisyys, silmän sokeus tms.). #lääkinnällisessä tarkoituksessa (karsastuksen hoito, vahingoittuneen silmän suojaaminen). #naamioitumiseen. #ampumaurheilussa näkökentän keskittämiseen toiseen silmään. Merirosvot kuvataan usein stereotyyppisesti silmälappu päässään. Piraatit lienevät aikoinaan pitäneet silmälappuja, jotta heillä olisi ollut aina käytettävissään myös pimeään tottunut silmä kannen ja ruuman väliä kulkiessaan. Myytinmurtajat-televisiosarjassa kyseistä teoriaa on pidetty uskottavana.http://mythbustersresults.com/epsode71 Myytinmurtajien tutkimustulokset 71. jaksosta . Viitattu 13.8.2008. ==Lähteet== == Aiheesta muualla == Luokka:Silmät Luokka:Asusteet Luokka:Merirosvous Luokka:Terveydenhoito
Muna (joki)

Muna () on noin 45 kilometriä pitkä joki Kuolan niemimaan lounaisosassa Murmanskin alueella. Se on Umban sivujoki, joka saa alkunsa Munozero-järvestä, 30 km Kanozero-järvestä itään. Sieltä Muna jatkaa kulkuaan kohti länttä, mutkitellen harvaan asutun ja kukkulaisen maiseman, metsien ja soiden halki. Munajokeen laskee pohjoisesta Ingajoki. Munajoen suu on Kanozero-järven itärannalla, noin 8 kilometriä kaakkoon siitä, missä Umbajoki laskee samaan järveen. Lännestä Kanozero-järveen laskee vielä Umbajoen toinen sivujoki Kana. ==Lähteet== * Russian Federation, Murmansk Oblast. Topographical map 1:200,000 [map], 1992 edition. Kartan verkkoversio Viitattu 30.12.2009 Luokka:Murmanskin alueen joet Luokka:Umbajoen vesistö
Alli Kallioniemi

Alli Lemmikki Kallioniemi (vuoteen 1905 Jahnsson, 14. heinäkuuta 1885 Kustavi – 8. kesäkuuta 1958) oli suomalainen opettaja ja poliitikko. Vuosina 1930–1933 hän toimi kansanedustajana. ==Elämä ja ura== Kallioniem isä oli filosofian tohtori Adolf Waldemar Jahnsson ja äiti Ida Sofia Magdalena Helander.Edustajamatrikkeli Hänen veljiään olivat taloustieteilijä Yrjö Jahnsson, rehtori, opetusneuvos Aarne Kallioniemi ja valtiopäivien pikakirjoittaja Kaarlo Kallioniemi.Kuka kukin oli K, WikisourceKuka kukin oli J, Wikisource Kallioniemi tuli ylioppilaaksi Turun suomalaisesta jatko- opistosta vuonna 1905 ja valmistui opettajakandidaatiksi 1909.Zetterberg, s. 391 Hän toimi opettajanuransa alkuvuosina opettajana lyhyitä jaksoja eri kouluissa: Helsingin uudessa yhteiskoulussa 1909–1911, Helsingin suomalaisessa tyttökoulussa 1910–1912, Raahen seminaarissa 1912–1913, Hämeen kansanopistossa 1914–1915, kansakouluissa Naantalissa ja Vehmaalla 1916 sekä Räisälän kansanopistossa 1917. Helsingin käsityöseminaarissa Kallioniemi toimi opettajana 1919–1951 ja Helsingin kasvatusopillisessa talouskoulussa 1920–1951. Hän opetti muun muassa sielutiedettä, kasvatus- ja opetusoppia sekä kirjanpitoa. Hän kirjoitti myös oppikirjan Sielutieteen alkeet (1930) sekä teoksen Käsityönopetus. Merkitys – tarkoitus – metodi (1950). Kallioniemi valittiin eduskuntaan kokoomuksen edustajana Turun läänin eteläisestä vaalipiiristä vuoden 1930 vaaleissa, ja hän toimi kansanedustajana 21. lokakuuta 1930 – 31. elokuuta 1933. Helsingin kaupunginvaltuustossa Kallioniemi oli 1937–1945. ==Lähteet== * * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Varsinais-Suomen vaalipiiri Luokka:Suomalaiset opettajat Luokka:Suomalaiset päätoimittajat Luokka:Vuonna 1885 syntyneet Luokka:Vuonna 1958 kuolleet
Prats i Sansor

Prats i Sansor (espanjaksi Prats y Sampsor) on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 6,6 neliökilometriä ja asukkaita siellä on 238 (2016). Väestötiheys on 36,1 as./km². Prats i Sansorin naapurikunnat ovat Isòvol pohjoisessa, Das idässä, Urús ja Riu de Cerdanya etelässä sekä Bellver de Cerdanya lännessä. Kunnan alueella sijaitsevia nähtävyyksiä ovat muun muassa romaanista tyyliä edustavat Sant Serni -kirkko sekä Sant Salvador de Predanies -kappeli. == Asutuskeskukset == Prats i Sansorin asutuskeskukset ja niiden väkiluvut vuonna 2007: Nimi Väkiluku Capdevila 12 El Pla 86 Prats 110 Sansor 5 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Lleidan kunnat
Tanhua

thumb|250px|Kylämaisemaa seututien sillan kohdalta etelään. Tanhua on kylä Savukoskella. Se on Savukosken ja Sodankylän kirkonkylän välisen seututien 967 puolivälissä. Kylästä lähtee tieyhteys Lokan kylään. Tanhuan kylässä ei ole koulua. Palveluja ovat muun muassa päivittäistavarakauppa, porotila ja Tanhuan Erämajat. Tanhuassa on Museoviraston tuen turvin kunnostettu Saarivaaran poroerotuspaikka. Tanhuassa on myös hirrestä rakennettu lavatanssitalo. Tanhuan kylän läpi virtaava Luiro on tunnettu hyvistä koskista ja suvannoista, joista nousee isoja haukia. Tanhua palkittiin vuoden 2010 lappilaiskylänä. Kylän yhteishenki on hyvä ja kylä tekee yhteistyötä paikallisten yrittäjien, lähikylien ja kunnan kanssa. ==Lähteet== Luokka:Savukosken kylät Luokka:Vuoden lappilaiset kylät
Vanamot

Vanamot (Linnaea) on nykyisin kuusamakasveihin kuuluva kasvisuku. Se voidaan rajata joko suppeasti (s. stricto), jolloin siihen kuuluu ainoana lajina boreaalinen hentovartinen varpukasvi vanamo (Linnaea borealis) tai laajasti (s. lato), jolloin siihen kuuluu 20 lajia. Laajasti käsitettyyn vanamoiden sukuun yhdistetään kuusamakasvien alaheimon Linnaeoideae (aiemmin heimo vanamokasvit) kaikki suvut, myös abeliat (Abelia), Diabelia, Dipelta, kellokuusamat (Kolkwitzia) ja Vesalea. Kaikki vanamot ovat puuvartiskasveja ja niitä esiintyy maailman koko pohjoisella puoliskolla. Suvun tieteellisen nimen Linnaea Carl von Linné on antanut itsensä mukaan. == Lajeja == * kellokuusama (Linnaea amabilis tai Kolkwitzia amabilis) * vanamo (Linnaea borealis) == Lähteet == == Aiheesta muualla == * Suomen Lajitietokeskus: Vanamot – Linnaea * Finto: Kassu – Kasvien suomenkieliset nimet: Vanamot (Linnaea) Luokka:Kuusamakasvit
Das

Das on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 14,6 neliökilometriä ja asukkaita siellä on 227 (2009). Väestötiheys on 15,6 as./km². Dasin naapurikunnat ovat Ger ja Fontanals de Cerdanya koillisessa, Alp idässä ja kaakossa, Urús lounaassa, Prats i Sansor lännessä sekä Isòvol luoteessa. Dasista on matkaa Puigcerdàan 10,3 kilometriä, La Seu d'Urgelliin 43,2 km, Andorran pääkaupunkiin Andorra la Vellaan 62,5 km, Gironaan 132,5 km ja Katalonian pääkaupunkiin Barcelonaan 139,7 km. Kunnan alueella sijaitsevia nähtävyyksiä ovat muun muassa romaanista tyyliä edustavat kirkot Església de Santa Maria de Mosoll, Església de Sant Iscle i Sant Victòria de Sanavastre ja Església de Sant Julià de Tartera sekä uusgoottilaista tyyliä edustava kirkko Església de Sant Llorenç. == Asutuskeskukset == Dasin asutuskeskukset ja niiden väkiluvut vuonna 2007: Nimi Väkiluku Das 98 Mosoll 10 Sanavastre 71 Tartera 7 Urbanització Tartera 7 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
Tennis kesäolympialaisissa 2008 – miesten kaksinpeli

Miesten tenniksen kaksinpelit kesäolympialaisissa 2008 pelattiin 10 – 17. elokuuta välisenä aikana. Ottelut pelattiin Olympic Green Tennis Centressä. == Mitalit == Laji Kulta Hopea Pronssi Miesten kaksinpeli Rafael Nadal Espanja (ESP) Fernando González Chile (CHI) Novak Đoković Serbia (SRB) == Ohjelma == 10.8. 11.8. 12.8. 13.8. 14.8. 15.8. 16.8. 17.8. Aamu 10.30 10.30 10.30 Iltapäivä 17.00 17.00 17.00 16.00 16.00 16.00 16.00 16.00 Miesten kaksinpeli Kierros 1 Kierros 1 Kierros 2 Kierros 3 Puolivälierät Välierät Pronssi Finaali == Sijoitetut pelaajat == *1. Roger Federer (Puolivälierät) *2. Rafael Nadal *3. Novak Đoković (Välierät) *4. Nikolai Davydenko (2. kierros) *5. David Ferrer (1. kierros) *6. Andy Murray (1. kierros) *7. David Nalbandian (3. kierros) *8. James Blake (Välierät) *9. Stanislas Wawrinka (2. kierros) *10. Gilles Simon (3. kierros) *11. Nicolás Almagro (1. kierros) *12. Fernando González *13. Mihail Južnyi (3. kierros) *14. Ivo Karlovic (vetäytyi sairauden takia) *15. Nicolas Kiefer (3. kierros) *16. Radek Štěpánek (1. kierros) *17. Tomáš Berdych (3. kierros) == Kierrokset == === Avain === * k. = keskeytti * luov. = luovutusvoitto === Loppukierrokset === === Alkukierrokset === ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== Luokka:Tennis kesäolympialaisissa 2008
AGF

AGF voi viitata seuraaviin asioihin: ==Liike-elämä== *AGF (yritys) - ranskalainen vakuutusyhtiö *AGF Management Limited - kanadalainen sijoitusyritys. *American General Finance - American International Groupin tytäryhtiö ==Sotakalusto== *AGF (panssariauto) - saksalainen panssariauto ==Kulttuuri== *A Good Fight, yhdysvaltalainen yhtye * AGF (taiteilija), saksalaisen taiteilijan Antye Greien käyttämä nimimerkki ==Jalkapallo== *Aarhus GF - tanskalainen jalkapallojoukkue ==Yhteiskunta== *Avanguardia Giovanile Fascista - italialainen vuosina 1920-1945 toiminut fasistien opiskelijajärjestö *American Go Foundation - yhdysvaltalainen Go -peliyhdistys
Xian Dongmei

Xian Dongmei (, s. 15. syyskuuta 1975 Sihui, Guangdong) on kiinalainen judoka, kaksinkertainen olympiavoittaja. Hän on saavuttanut kansainväliset menestyksensä alle 52 kg:n sarjassa. Xian saavutti Aasian mestaruuskilpailuissa pronssia Macaossa 1993 ja hopeaa New Delhissä 1995. Kiinan mestaruuden hän voitti vuonna 2000 ja kultaa Pekingin universiadeissa 2001. Seuraavana vuonna hän oli toinen Aasian kisoissa Busanissa. Xian voitti helmikuussa 2004 maailmancupin kilpailut Pariisissa ja Hampurissa. Myöhemmin samana vuonna hän sai hopeaa Aasian mestaruuskilpailuissa hävittyään loppuottelussa Etelä-Korean Eun-Hee Leelle. Ateenan olympialaisissa Xian voitti kultaa kukistettuaan finaalissa Japanin Yuki Yokosawan. Xian kuului marraskuussa 2007 Kiinan joukkueeseen, joka voitti joukkuekilpailun maailmanmestaruuden Pekingissä. Helmikuussa 2008 hän voitti Pariisin ja Budapestin maailmancupin kilpailut. Pekingin olympialaisissa hän saavutti toisen peräkkäisen olympiavoittonsa. Loppuottelussa hän voitti Pohjois-Korean Kum Ae Anin. == Lähteet == *Profiili JudoInside.com-sivustolla Luokka:Kiinalaiset judokat Luokka:Kiinalaiset olympiavoittajat Luokka:Vuonna 1975 syntyneet Luokka:Elävät henkilöt
Stein Erik Hagen

Stein Erik Hagen (s. 22. heinäkuuta 1956) on norjalainen liikemies ja kauppias, eräs maan rikkaimmista henkilöistä. == Koulutus == Hagen opiskeli Wangin kauppalukiossa 1973–1975 ja Kjøpmannsinstituttet-kauppakoulussa 1975–1976. == Ura == Vuonna 1977 Hagen perusti Rimi-kauppaketjun, tuolloin nimellä Rimi 500. Siitä lähtien häntä on kutsuttu "Rimi-Hageniksi". Hän alkoi myydä osuuksiaan kauppaketjusta 1990-luvulla ja hän myi loput päivittäistavarakauppatoiminnoistaan vuonna 2004 ICA-ketjulle, jolloin hän sai 20 prosentin osuudestaan 6,6 miljardia kruunua. Vuonna 1985 Hagen perusti investointiyhtiö Canican, joka on hänen perheensä omistuksessa. Yhtiön hallituksen keskeisissä tehtävissä ovat hänen lapsensa, ja tytär Caroline on ollut vuodesta 2014 Canica AS:n hallituksen puheenjohtaja. Vuonna 2005 yritys tuotti voittoa 1,9 miljardia kruunua. Canica on merkittävä omistaja muun muassa Orkla-konsernissa 23 % osuudella ja Hagenista tuli Orklan hallituksen puheenjohtaja toukokuussa 2006. Vuonna 2008 yksinomaan Orkla-omistuksen arvoksi arvioitiin noin 15 miljardia kruunua, joka tosin oli laskenut edellisvuodesta kymmenellä miljardilla. Heinäkuussa 2008 Hagen myi omistamansa Steen & Strøm -yhtiön 21,9 miljardilla kruunulla. Hagen on tullut tunnetuksi myös merkittävistä lahjoituksistaan tutkimukseen ja koulutukseen. Hän lahjoitti esimerkiksi vuonna 2007 yhteensä 150 miljoonaa kruunua Norjan lääketieteelliseen tutkimukseen. Vuonna 2005 hän rahoitti näkyvästi myös kaikkien Norjan porvarillisten puolueiden vaalikampanjoita vastalauseena ammattiliittojen jakamalle vasemmiston vaalirahoitukselle. Vuosina 2014–2015 suuri osa Hagenin varallisuudesta siirrettiin hänen muun muassa verotuksellisista syitä Sveitsiin muuttaneelle tyttärelleen Caroline Hagen Kjosille, jonka omistusosuus perheen pääyhtiö Canicasta kasvoi 99,75 prosenttiin. Järjestelyjen seurauksena Hagenille jäänyt omistusosuus on nimellisarvoltaan vain 0,25 prosenttia, mutta näille osakkeille kuuluu 70 prosentin äänioikeus yhtiön asioista päätettäessä. == Lähteet == == Aiheesta muualla == *Stein Erik Hagenin profiili Orklan sivustolla Luokka:Norjalaiset liikemiehet Luokka:Norjalaiset miljardöörit Luokka:Vuonna 1956 syntyneet Luokka:Elävät henkilöt
Luottokelpoisuus

Luottokelpoisuus tarkoittaa luonnollisen henkilön, yhteisön tai yhtiön kykyä suoriutua taloudellisista velvoitteistaan. Luottokelpoisuuden taloudellistenvelvoitteitteinen määritelmä tarkoittaa entiteentin kykyä maksaa kyseisen entiteetin velka tai muutoin jatkaa toimintaansa ilman ulkopuolisten osapuolien vaateita. Luottokelpoisuusluokitus on luottokelpoisuuden arviointiin erikoistuneen laitoksen tekemä arvio yhtiön velanmaksukyvystä.http://www.porssisaatio.fi/sanasto/luottokelpoisuusluokitus ==Katso myös== *Luottotieto *Maksuhäiriömerkintä ==Lähteet== Luokka:Rahoitus
Ellipsi (yhtye)

Ellipsi on suomalainen lauluyhtye. Yhtyeen jäseniä ovat olleet mm. Hannu Sinnemäki (nokkahuilu, laulu), Ilmari Hytönen (kitara), Veli-Pekka Räsänen (sello), Jaana Lappo, Marja-Liisa Blomberg ja Pekka Sinnemäki (laulu). == Diskografia == * Pieni juhlija / Tunnustus (Love Records, 1969) * Ellipsi (Love Records, 1972) : Rakasta minua / Serenadi / Trubaduurit / Yksin oot sinä ihminen / Sielu / Syksy virran partaalla / Annabel-Lee / Pesäpuu palaa / Maa on syntinen laulu / Nokturno / Suomen oikeus / Kaupunki kevätillassa / Kalastaja / Get off my Bach * Kahvila hyvin täysi (Pyramid, 1989) : Pieni juhlija / Tuuli kuiskasi / Ilta / Yölliset vankkurit / Jäit juhannukseen / Tuhansien satamien laulu / Himmeä ilta / Tunnustus / Ikuinen Anna / Kahvila hyvin täysi / En ymmärrä ikuista onnea / Etten unohtaisi, kirjoitan / Aurinkopoika / Aamu Luokka:Suomalaiset lauluyhtyeet
Amar Bose

Amar Gopal Bose (2. marraskuuta 1929 Philadelphia, Pennsylvania – 12. heinäkuuta 2013 Wayland, Massachusetts) oli intialaistaustainen yhdysvaltalainen insinööri ja Bose Corporationin perustaja.http://www.mapsofindia.com/who-is-who/business-economy/amar- bose.html Bose opiskeli sähkötekniikkaa MIT:ssä ja väitteli tohtoriksi 1950-luvun puolessavälissä. Alkusysäyksen kaiutinsuunnitteluun hän sai petyttyään hankkimansa kotistereojärjestelmän äänenlaatuun. Bosen suunnittelemat kaiuttimet olivat ensimmäiset, jotka käyttivät hyväkseen äänen katto- ja seinäheijastuksia. Hän perusti Bose Corporationin vuonna 1964.http://www.calcuttaweb.com/nri/Amar_Gopal_Bose.shtml Vuoden 2006 Forbes 400 -listalla Amar Bose oli 1,5 miljardin dollarin omaisuudellaan 242:s.http://www.forbes.com/lists/2006/54/biz_06rich400_Amar-Gopal- Bose_BVDT.html == Lähteet == ==Aiheesta muualla== *Radio Hall of Fame: Dr. Amar G. Bose Luokka:Yhdysvaltalaiset miljardöörit Luokka:Yhdysvaltalaiset insinöörit Luokka:Radio Hall of Fame Luokka:Vuonna 1929 syntyneet Luokka:Vuonna 2013 kuolleet
Jari Rantala (käsikirjoittaja)

Jari Olavi Rantala (s. 1967 Pori) on suomalainen käsikirjoittaja ja kirjailija. Rantala on opiskellut tiedottamista Paasikivi-opistossa, elokuva- ja televisiotiedettä Turun yliopistossa ja kotimaista kirjallisuutta Helsingin yliopistossa. Rantala työskenteli ennen käsikirjoitusuraansa tv-leikkaajana ja -ohjaajana sekä elokuvakriitikkona. Rantala on käsikirjoittanut muun muassa elokuvat Paha maa, 8-pallo ja Käsky, joista viimeksi mainittu perustuu Leena Landerin romaaniin. Hän on ollut käsikirjoittamassa ja kehittämässä useita tv- sarjoja, kuten Karppi, Virta, Syke, Kynsin hampain, DikDek – painajainen majatalossa, Los Angelesin kuningas ja Konflikti. Pahasta maa -elokuvasta Rantala sai yhdessä Paavo Westerbergin ja Aku Louhimiehen kanssa parhaan käsikirjoituksen Jussi-palkinnon vuonna 2006. Rantala käsikirjoitti Aku Louhimiehen kanssa myös Tuntematon sotilas -elokuvan kolmannen version, joka sai ensi-iltansa vuonna 2017. Kaikkiaan Rantala on ollut käsikirjoittamassa viittä Aku Louhimiehen elokuvan käsikirjoitusta. Vuonna 2008 ilmestyi Johnny Knigan kustantama Rantalan novellikokoelma Varasuunnitelma, ja vuonna 2010 sitä seurasi rikosromaani Premium Bananas. ==Valikoitu filmografia== * Paha maa, 2005 * Käsky, 2008 * 8-pallo, 2013 * Tuntematon sotilas, 2017 * Karppi, televisiosarja, 2018–2021 * Hevi reissu, 2018 * Omerta 6/12, 2021 * Vinski ja näkymättömyyspulveri, 2021 * Los Angelesin kuningas, televisiosarja, 2023 * Konflikti, televisiosarja, 2024. ==Lähteet== == Aiheesta muualla == * * *Jari Rantala RITVA-tietokannassa Luokka:Suomalaiset käsikirjoittajat Luokka:Suomalaiset novellikirjailijat Luokka:Suomalaiset kirjailijat Luokka:Jussi-palkinnon saajat Luokka:Vuonna 1967 syntyneet Luokka:Elävät henkilöt
Steeve Guenot

Steeve Guénot (s. 2. lokakuuta 1985 Chalon-sur-Saône) on ranskalainen kreikkalais-roomalaisen tyylin painija ja olympiavoittaja. Guénot voitti olympiakultaa 66 kilogramman painoluokassa Pekingissä 2008. Hän voitti loppuottelussa kirgisialaisen Kanatbek Begalijevin. Lontoon olympialaisissa hän paini pronssia. Lisäksi Guénot on saavuttanut MM-hopeaa Bakussa 2007, missä hän hävisi loppuottelussa azerbaidžanilaiselle Fərid Mansuroville, ja EM-pronssia Bakussa 2010. Ranskan mestaruuden hän on voittanut vuonna 2007. Vuonna 2005 hän saavutti juniorien EM-pronssia. Guénot on 172 senttimetriä pitkä ja painaa 66 kilogrammaa. Seuratasolla hän edustaa pariisilaista US Métro -seuraa. Hän työskentelee turvallisuusalalla Pariisin kaupungin liikennelaitoksen palveluksessa. Guénot´n veli Christophe Guenot on veljensä tavoin kreikkalais-roomalaisen painin olympiamitalisti. Guénot sai joulukuussa 2014 vuoden kilpailukiellon, kun häntä ei ollut kolmeen kertaan tavoitettu dopingtestiin. == Lähteet == * Profiili foldeak.com:in painitietokannassa * Steeve Guénot Biography and Olympic Results Sports Reference LLC. * Profiili FILA:n tietokannassa * http://pekin.franceolympique.com/pekin/athletes/6/guenot-29036.html ===Viitteet=== Luokka:Ranskalaiset kreikkalais-roomalaisen tyylin painijat Luokka:Ranskalaiset olympiavoittajat Luokka:Dopingrikkomuksesta tuomitut ranskalaiset Luokka:Dopingrikkomuksesta tuomitut painijat Luokka:Vuonna 1985 syntyneet Luokka:Elävät henkilöt
Joonas Pirttilä

Joonas Pirttilä on helsinkiläinen äänisuunnittelija ja draamasäveltäjä. Hän on tehnyt musiikkia kolmeenkymmeneen näyttämöteokseen, lukuisiin galleria- ja museoteoksiin sekä tv-sarjoihin ja dokumentteihin. Työuraan mahtuu myös äänitaidetta , kuunnelmia, mainosmusiikkia, jinglejä, levyäänitystä ja -tuotantoa. Tärkeimpiä sävellystöitä ovat olleet Juha Lehtolan ohjaamat Nainen kedolla tv-elokuva (2003) ja Rakkauden nälkä -minisarja (2007), jotka molemmat voittivat muun muassa Venlan kategoriansa parhaana, sekä Paavo Westerbergin ohjaama minisarja Jälkilämpö (2010). Rakkauden Nälkä ja Jälkilämpö on sävelletty ja sovitettu 10-henkiselle kamariorkesterille. Teatterimusiikin puolella merkittäviä töitä ovat olleet muun muassa Kansallisteatterin Villisorsa (2007) ja Kuka kukin on (2009), KOM-teatterin Punahukka (2005) ja Totta (2011). Viimeisimpiä töitä ovat olleet Q-teatterin Harvala (2012), Häiriötekijä (2013) ja Jälkeenjäävät (2015). Pirttilä on soittanut kitaraa muun muassa yhtyeissä Dimjami, Volod Nostra,T ransparents, Tracey, Dub Sound Crew ja Costi. Don Huonot -yhtyeessä hän vaikutti muutaman vuoden orkesterin uran alkutaipaleella. Hän on Emmenthal Socapex -ryhmän jäsenEmmenthal Socapex. == Lähteet == == Aiheesta muualla == * * Luokka:Suomalaiset äänisuunnittelijat Luokka:Suomalaiset säveltäjät Luokka:Suomalaiset kitaristit Luokka:Suomalaiset rockmuusikot Luokka:Don Huonojen jäsenet Luokka:Syntymävuosi puuttuu Luokka:Elävät henkilöt
Manutšar Kvirkvelia

Manutšar Kvirkvelia (s. 12. lokakuuta 1978 Ozurgeti) on georgialainen kreikkalais-roomalaisen tyylin painija, olympiavoittaja sekä maailman- ja euroopanmestari. Kvirkvelia voitti olympiakultaa 74 kilogramman painoluokassa 2008 Pekingin olympialaisissa, missä hänen loppuotteluvastustajansa oli isäntämaan Chang Yongxiang. Maailmanmestaruuden Kvirkvelia voitti 2003 Creteilissä 66 kilogramman painoluokasta. Lisäksi hänellä on Euroopan mestaruus 2007 Sofiasta 74-kiloisista. Kvirkvelia on saavuttanut myös EM- hopeaa 2002 Seinäjoelta, MM-pronssia 2002 Moskovasta ja 2006 Guangzhousta, sekä EM-pronssia 2006 Moskovasta. Kvirkvelia on 174 senttimetriä pitkä ja painaa 74 kilogrammaa. Seuratasolla hän edustaa Tbilisin Dynamoa. ==Lähteet== * Manutšar Kvirkvelia FILA:n tietokannassa * Profiili Pekingin olympialaisten sivuilla Luokka:Georgialaiset kreikkalais-roomalaisen tyylin painijat Luokka:Georgialaiset olympiavoittajat Luokka:Vuonna 1978 syntyneet Luokka:Elävät henkilöt
Venäjän federaation 58. yleisjoukkojen armeijan pataljoonatason taktinen
osasto

Venäjän federaation 58. yleisjoukkojen armeijan pataljoonatason taktinen osasto on Venäjän federaation 58. yleisjoukkojen armeijasta muodostettu tilapäinen osasto, jonka tehtävänä oli toimeenpanna operaatio Etelä- Ossetiassa, jonka tarkoituksena oli lyödä Georgian armeijan osastot, jotka lähtivät 7. elokuuta 2008 hyökkäämään eteläossetialaisten hallussa pitämään Tskhinvaliin. Alkuperäinen vahvuus joukolla oli neljä moottoroitua rykmenttiä, johon liitettiin Abhasian taisteluita varten Kodorin solan varmistamiseksi muualta 9 000 laskuvarjosotilasta. Tehtävää suorittavaa ryhmää varten muodostettiin oma esikunta, jonka komentajaksi määrättiin Venäjän federaation asevoimien maavoimien komentaja, armeijakenraali Vladimir Boldyrev. Tskhinvalissa taisteleviin ja rauhanturvaajien avuksi tulleisiin joukkoihin liittyi myöhemmin kaupunkitaistelussa operaatioon liittyvät vahvistukseksi 98. maahanlaskudivisioonan osasto Ivanovosta ja 45. erillisen tiedustelurykmentin osasto Moskovasta. http://www.interfax.ru/politics/txt.asp?id=26093 503\. moottoroitu rykmentti siirtyi 10. elokuuta 2008 Tskhinvalin piiriin http://www.interfax.ru/politics/txt.asp?id=26293 ==Lähteet== luokka:Abhasian historia luokka:Georgian historia
ATEC

ATEC on vuonna 1992 perustettu tšekkiläinen lentokonetehdas, joka valmistaa ultrakeveitä lentokoneita. Tehtaan omistavat Petr Volejník ja Jan Franěk. Petr Volejník on sekä yhtiön pääsuunnittelija että valmistuksesta vastaava johtaja. Jan Franěk vastaa markkinoinnista ja on yrityksen toimitusjohtaja. Yhtiön tuotteisiin kuuluvat muun muassa ATEC 321 Faeta, ATEC 212 Solo ja ATEC 122 Zephyr -lentokoneet. ==Lähteet== ==Aiheesta muualla== * Yhtiön kotisivu Luokka:Tšekkiläiset ja tšekkoslovakialaiset lentokonevalmistajat
Kenneth Greve

Kenneth Greve (s. 11. elokuuta 1968 Kööpenhamina, Tanska) on tanskalainen balettitanssija, koreografi ja balettimestari. Hän toimi Suomen Kansallisbaletin johtajana vuosina 2008–2018. == Ura == Greve opiskeli Tanskan kuninkaallisen teatterin balettikoulussa vuodesta 1976 ja School of American Balletissa. Hän oli tanssijana New York City Balletissa, Pariisin oopperassa, Stuttgartin baletissa ja Wienin valtionoopperassa. Greve oli Tanskan kuninkaallisen balettin ensitanssija vuosina 1992–2008. === Suomen Kansallisbaletti 2008–2018 === Greve aloitti Suomen Kansallisbaletin taiteellisena johtajana vuonna 2008. Kansallisoopperan säätiön hallitus perusteli valintaansa Greven vahvalla klassisen baletin tuntemuksella ja kokemuksella nykytanssista sekä Greven erinomaisilla kansainvälisillä kontaktiverkostoilla. Greven alun perin Prahan baletille tekemänsä versio Joutsenlammesta esitettiin Kansallisbaletissa syksyllä 2009. Vuonna 2010 Kansallisbaletissa ensi-iltansa sai Greven luoma baletti Scheherazade. Samana vuonna osa Kansallisbaletin tanssijoista arvosteli Ylen jutussa Greveä tanssijoiden ylikuormittamisesta. Jutun tanssijat kertoivat tanssijoiden sairauslomapäivien kaksinkertaistuneen vuotta aiemmasta. He kuvailivat Greven johtamistyyliä mielivaltaiseksi ja oikukkaaksi. Kansallisoopperan ja -baletin silloinen pääjohtaja Päivi Kärkkäinen kertoi puhuneensa Greven kanssa tämän johtamistyylistä. Vuonna 2012 ensi-iltansa sai Greven luoma kokoillan baletti Lumikuningatar, joka oli sekä yleisö- että arvostelumenestys. Se oli vuosikymmeniin ensimmäinen Suomen Kansallisbaletille tehty kotimainen kokoillan balettiteos. Vuonna 2013 Greven sopimusta taiteellisena johtajana jatkettiin vuoteen 2018. Kansallisoopperan säätiön hallituksen mukaan Greven kaudella yleisön kiinnostus balettia kohtaan oli pysynyt korkealla ja Kansallisbaletin taiteellinen taso oli noussut. == Häirintäkohu Kansallisbaletissa == Maaliskuussa 2018 seitsemän Kansallisbaletin tanssijaa kertoi Helsingin Sanomien jutussa Greven epäasiallisesta käytöksestä. Tanssijat syyttivät Greveä jo vuosia jatkuneesta kiusaamisesta, manipuloinnista, koskettelusta ja seksuaalista häirinnästä. Greve vapautettiin esimiestehtävistä 26. maaliskuuta 2018, mutta jatkoi kuitenkin johtajana kautensa loppuun 31. heinäkuuta 2018 asti. Greven 10-vuotisen kauden kunniaksi suunniteltu jäähyväisgaala ”Kiitoksin, Kenneth” sai uuden nimen ”Tanssin tähden”, eikä Greveä eikä hänen koreografioitaan esitetty gaalassa. Ruotsalainen Madeleine Onne aloitti Greven seuraajana Kansallisbaletin johtajana elokuussa 2018. Myöhemmin kaikki hänen koreografiansa poistettiin ohjelmistosta Greven käytöksen ja siitä koituneiden seurauksien vuoksi. https://www.yle.fi/a/74-20019279 #uutisvahti == Yksityiselämä == Greve on naimisissa ranskalaisen balettitanssija Marie-Pierren kanssa ja heillä on kaksi lasta. == Lähteet == Luokka:Tanskalaiset balettitanssijat Luokka:Koreografit Luokka:Vuonna 1968 syntyneet Luokka:Elävät henkilöt
Cirque Plume

Cirque Plume on ranskalainen sirkus, joka edustaa uutta sirkusta. Sen on perustanut 1984 puolalaissyntyinen Bernad Kudlak. Hän aloitti uransa katuteatterissa, jonka hän perusti vaimonsa Brigitte Sepaserin, veljensä Pierre Kudlakin ja ystäviensä kanssa. Sirkus käyttää ajankohtaisia aiheita, kuten Bosnian sotaa. Sirkus vieraili Helsingin juhlaviikoilla 2008 esityksellään Plic Ploc, jossa vesi on keskeinen elementti. ==Historia== * 1984 : Cirque Plume perustettiin. * 1986 : vierailijana Festival Avignonin festivaalilla * 1988 : esitys "Cirque et de Merveilles " * 1990 : Grand Prix national du cirque * 1991 : esitys "No Animo Mas Anima" * 1993 : esitys "Toiles" * 1996 : esitys "L'harmonie est elle municipale?" * 1999 : esitys "Mélanges (opéra plume)" * 2001 : ensiesiintyminen New Yorkissa Yhdysvalloissa * 2002 : esitys "Récréation" * 2004 : esitys "Plic Ploc" ==Lähteet== *Inka Kovanen, Sirkus luo raskaasta höyhenenkevyttä. Helsingin Sanomat 14.8.2008 s. C1 ==Aiheesta muualla== * Cirque Plumen sivusto Luokka:Sirkukset
Albatrossi (täsmennyssivu)

Albatrossi voi viitata seuraaviin: * Albatrossit, lintuheimo * Albatrossi (golf), kolme alle parin * ”Albatrossi”, Juha ”Watt” Vainion kappale * Albatrossi, Juha ”Watt” Vainion kokoelma-albumi * Albatrossi voi tarkoittaa myös kaphoornaria eli henkilöä, joka on kiertänyt Kap Hornin purjelaivan päällikkönä.
Dinna Bjørn

Dinna Bjørn oik. Dinna Bjørn Larsen (s. 14. helmikuuta 1947 Kööpenhamina, Tanska) on tanskalainen balettitanssija ja koreografi. Hän toimi Norjan kuninkaallisen baletin johtajana vuodesta 1990. Suomen kansallisbaletin johtajana hän oli vuodesta 2001 vuoteen 2008, jolloin hän jäi eläkkeelleDinna Bjørn juhlittiin näyttäväsi eläkkeelle HS 1.6.2008; viitattu 5.8.2012. Tanskan kuninkaallisessa baletissa Bjørn toimi taiteellisen johtajan neuvonantajana vuodesta 1997, ja siellä hän aloitti tanssijanuransa 1964. Hänellä oli oma tanssiseurue 1976–1982, jolle hän on tehnyt myös koreografioita.Biennale Tanzausbildung viitattu 5.8.2012 Bjørn on vuodesta 1975 opettanut ja soveltanut tanskalaisen koreografin August Bournonvillen tanssiperinteen tekniikkaa ja baletteja, muun muassa juuri omassa seuruessaan yhdessä Frank Andersenin kanssa.WHO? An expert on Bournonville's dance tradition HS 28.12.2000, viitattu 5.8.2012 Bjørnin äiti oli konserttipianisti Elvi Henriksen, isä oli Tanskan kuninkaallisen baletin johtaja, 1900-luvun merkittävin tanskalainen miimikkoFactsheet Denmark, December 2003 , viitattu 5.8.2012 Niels Bjørn Larsen.Kristeligt Dagblad Suomen kansallisbaletin jälkeen hän palasi Tanskaan, jossa hän paneutui tekemiinsä H. C. Andersenin satuihin perustuviin koreografioihin.Ilkka.fi Bjørn on toiminut Helsingin kansainvälisen balettikilpailun varapuheenjohtajana,HIBC ja hän vieraillut Suomessa myös opettamassa. ==Lähteet== ==Aiheesta muualla== *Dinna Bjørn Luokka:Tanskalaiset balettitanssijat Luokka:Vuonna 1947 syntyneet Luokka:Elävät henkilöt
Metrodoros Lampsakoslainen (vanhempi)

Metrodoros Lampsakoslainen () (k. 464 eaa.) oli antiikin kreikkalainen esisokraattinen filosofi. Hän oli kotoisin Lampsakoksesta, Hellespontoksen itärannalta. Hän oli Anaksagoraan aikalainen ja ystävä.Smith, William: Dictionary of Greek and Roman Biography and Mythology, 1870. Metrodoros kirjoitti Homeroksesta. Hänen johtava tulkinta-ajatuksensa oli, että Homeroksen teoksissa esiintyvät jumaluudet ja kertomukset tuli tulkita allegorisina fysikaalisten voimien ja ilmiöiden kuvauksina. Metrodoros mainitaan Platonin dialogissa Ion.Platon: Ion, c. 2Diogenes Laertios: Merkittävien filosofien elämät ja opit II == Lähteet == Luokka:Esisokraatikot